5.

SPECIFIKATIONER 5.1. Forreste indre dele af kabinen over instumentbraædtets niveau. Foran forsædernes H-punkter og med undtagelse af sidedørene. 5.1.1. Det i punkt 2.3 definerede referenceområde bør ikke udvise hverken farlige ujævnheder eller skarpe kanter, som kan forøge risikoen for eller alvoren af passagerernes kvæstelser. I særlig grad anses de i punkterne 5.1.2 til 5.1.6 nævnte dele som tilfredsstillende, hvis de svarer til forskrifterne i de nævnte punkter. 5.1.2. De dele af køretøjet, som er anbragt i referenceområdet, skal være energiabsorberende således, som det er specificeret i bilag III. De dele, der ikke hører til instrumentbrædtet, og som er anbragt mindre end 10 cm fra glasflader tages ikke i betragtning; dele anbragt i referenceområdet, og som samtidig opfylder følgende to betingelser er heller ikke taget i betragtning: — hvis pendulet under prøven foretaget efter forskrifterne i bilag III støder mod dele anbragt uden for referenceområdet; — hvis disse dele er anbragt mindre end 10 cm fra de ramte dele, som befinder sig uden for referenceområdet, når denne afstand måles på overfladen af referenceområdet; eventuelle metalbeslag, som tjener til forstærkning bør ikke have fremspringende kanter. 5.1.3. Den nedre kant af instrumentbrædtet, skal i tilfælde af, at den ikke opfylder betingelserne i puntk 5.1.2 afrundes, og rundingens radius må ikke være mindre end 19 mm. 5.1.4. Knapper, håndtag o. l. af hårde materialer, der danner et fremspring som angivet i bilag V på 3,2 mm til 9,5 mm i forhold til instrumentbrædtet, skal have et arealtværsnit på mindst 2 cm2, målt 2,5 mm fra det mest fremspringende punkt og have afrundede kanter med en krumningsradius på mindst 2,5 mm. 5.1.5. Hvis disse dele rager mere end 9,5 mm ud fra overfladen af instrumentbrædtet må de være af en sådan beskaffenhed og udformning, at de under påvirkning af en fremadrettet vandret kraft i længderetningen på 37,8 daN, frembragt ved hjælp af en donkraft med plan ende med en diameter på højst 50 mm trykkes ind i overfladen af instrumentbrædtet, indtil at de ikke rager mere end 9,5 mm frem eller løsnes. I sidste tilfælde må der ikke være efterladt fremspring på over 9,5 mm. Et tværsnit i en afstand af højst 6,5 mm fra det mest fremtrædende punkt skal have en overflade på mindst 6,50 cm2. 5.1.6. Ved alle fremspring af en komponent af blødt materiale af en hårdhed på mindre end 50 shore A anbragt på en hård støtte, gælder forskrifterne i punkterne 5.1.4 og 5.1.5 kun for den hårde støtte. 5.2. Forreste indre dele af kabinen under instrumentbrædtets niveau og foran forsædernes H-punkter med undtagelse af sidedørene og pedalerne. 5.2.1. Med undtagelse af pedalerne og deres ophæng såvel som de dele som ikke kan berøres af det i bilag IV beskrevne apparat og som anvendes efter den fremgangsmåde, der er angivet i dette bilag, skal de i punkt 5.2 nævnte dele overholde forskrifterne i punkterne 5.1.4 til 5.1.6. 5.2.2. Håndbremsegrebet skal, når det er placeret på instrumentbrædtet eller under dette, være indrettet således at man, når det er i hvilestilling, ikke rammer det i tilfælde af frontalt sammenstød. Hvis denne betingelse ikke opfyldes, skal grebets overflade tilfredsstille kravene i punkt 5.3.2.3. 5.2.3. Hylder og lignende dele skal være af en sådan beskaffenhed, at de faste dele ikke har fremspringende kanter og herudover opfylde en af følgende to betingelser. 5.2.3.1. Den del, der vender mod køretøjets indre skal have en overflade af en højde på mindst 25 mm og kanterne skal være afrundede med en radius på mindst 3,2 mm. Denne overflade skal yderligere være af- eller dækket af- et energiabsorberende materiale, som beskrevet i bilag III, idet anslaget foretages i den vandrette længderetning. 5.2.3.2. Hylder og andre lignende dele skal under virkningen af en fremadrettet vandret kraft i længderetningen på 37,8 daN, udøvet ved hjælp af en cylinder med lodret akse og en diameter på 110 mm løsnes, brække eller sammentrykkes i betydelig grad uden at der opstår farlige dele og uden at hyldekanterne har farlige afslutninger. I alle tilfælde skal denne kraft rettes mod hyldens og andre lignende deles mest modstandsdygtige områder. 5.2.4. Når ovennævnte dele omfatter en komponent af et materiale af mindre hårdhed end 50 shore A anbragt på en hård støtte gælder forskrifterne ovenfor, med undtagelse af de, der vedrører energioptagelsen jævnfør bilag III, kun for den hårde støtte. 5.3. ►M1 Andre indvendige dele af kabinen beliggende foran det tværgående plan, der bestemmes af referencelinjen for dukkens krop, når dukken er anbragt på det bageste sæde ◄ 5.3.1. Anvendelsesområde ►M1 Forskrifterne i punkt 5.3.2. anvendes på håndtag, håndgreb og betjeningsknapper, såvel som på enhver anden fremspringende genstand, som ikke omhandles i punkterne 5.1. og 5.2. (Se også punkt 5.3.2.2.). ◄ 5.3.2. Forskrifter ►M1 Hvis de dele, der er omtalt i punkt 5.3.1., er anbragt således at de kan rammes af køretøjets passagerer, skal de opfylde forskrifterne i punkterne 5.3.2.1. til 5.3.4. Som dele, der kan rammes af passagererne betragtes sådanne, som kan berøres af en kugle med en diameter på 165 mm, og hvis de er placerede over det laveste H-punkt for forsæderne (se bilag IV) foran det tværgående plan, der bestemmes af referencelinjen for dukkens krop, når dukken er anbragt på det bageste sæde og uden for de områder, som er defineret i 2.3.1. og 2.3.2. ◄ 5.3.2.1. Deres overflader skal afsluttes af afrundede kanter med en krumningsradius på ikke under 3,2 mm. 5.3.2.2. Håndtag og knapper til betjeningen skal være af en sådan beskaffenhed og udformning, at fremspringet i den mest ugunstige stilling under virkning af en fremadrettet kraft på 37,8 daN i vandret længderetning bliver formindsket til en højde af højst 25 mm over instrumentbrædtets overflade eller løsnes eller sammentrykkes; i disse to tilfælde må der ikke være efterladt farlige fremspring; hvad angår betjeningshåndtagene til vinduerne er det tilladt at deres fremspring formindskes til højst 35 mm over væggens overflade. 5.3.2.3. Når håndbremsegrebet befinder sig i løsnet stilling og gearstangen i et fremadgear skal de, hvor de end er anbragt, bortset fra områderne defineret i punkterne 2.3.1 og 2.3.2 og områderne under H-punktet's niveau på forsæderne, have en overflade på mindst 6,5 cm2 målt i retvinklet tværsnit på den vandrette længderetning indtil en afstand af 6,5 mm fra den mest fremtrædende del; krumningens radier må ikke være mindre end 3,2 mm. 5.3.3. ►M1 Forskrifterne i punkt 5.3.2.3. gælder ikke for håndbremsegrebet monteret i gulvet; for sådanne gælder, at såfremt en hvilken som helst del i løsnet stilling når højere end det vandrette plan, som går gennem det laveste H-punkt for forsæderne (se bilag IV), skal grebet have en overflade på mindst 6,5 cm2 målt i et vandret plan ikke mere end 6,5 mm under den mest fremtrædende del (målt i lodret retning). Krumningsradierne må ikke være mindre end 3,2 mm. ◄ 5.3.4. De andre dele af køretøjets udrustning, der ikke er omtalt i de foregående punkter, såsom skinner til sæderne, håndtag til indstilling af sæder eller ryglæn, oprulningsindretninger til sikkerhedsseler etc., er ikke underkastet nogen forskrifter, hvis de er anbragt under et vandret plan gennem H-punktet for hver siddeplads, selv om passageren kan berøre de nævnte dele. ▼M1 5.3.4.1. Dele, som er monteret i taget, men som ikke indgår i dettes struktur som f.eks. fastholdelsesgreb, lamper, solskærme osv. …, skal have krumningsradier på mindst 3,2 mm eller også må disse fremsprings bredde ikke være mindre foroven end forneden; eller fremspringene skal bestå den i bilag III beskrevne energiabsurptionprøve. ▼B 5.3.5. Når ovennævnte dele omfatter en komponent af et materiale af en hårdhed mindre end 50 shore A anbragt på en hård støtte gælder ovennævnte forskrifter kun for den hårde støtte. 5.4. Tag 5.4.1. Anvendelsesområde 5.4.1.1. Forskrifterne i punkt 5.4.2 anvendes på den indvendige side af taget. 5.4.1.2. Dog anvendes de ikke på de dele af taget, som ikke kan berøres af en kugle med en diameter på 165 mm. 5.4.2. Forskrifter 5.4.2.1. ►M1 Den indvendige side af taget må, i den del, der er over eller foran passagererne, ikke have farlige ujævnheder eller skarpe kanter med retning bagud eller nedad. Især må bredden af fremspringende partier ikke være mindre end fremspringets mål nedad, og kanterne må ikke have en krumningsradius på under 5 mm. Hvad særligt angår de faste afstivninger eller ribber, undtagen forstærkninger af rammer om vinduesflader og af dørrammer, må de ikke fremvise større fremspring nedad end 19 mm. ◄ 5.4.2.2. ►M1 Hvis afstivningerne eller ribberne ikke tilfredsstiller kravene i punkt 5.4.2.1., skal de bestå de prøver for optagelse af energi, som er specificeret i bilag III. ◄ ▼M1 5.4.2.3. Metaltråde, der tjener til afstivning af loftsbeklædningen og rammerne af solskærme, skal maksimalt have diameter på 5 mm eller bestå de prøver for optagelse af energi, som er foreskrevet i bilag III. Befæstelsesanordninger til rammer af solskærme, som ikke er stive, skal være i overensstemmelse med forskrifterne i punkt 5.3.4.1. ▼B 5.5. ►M1 Køretøjer med oplukkeligt tag ◄ 5.5.1. Forskrifter 5.5.1.1. ►M1 Følgende forskrifter, såvel som forskrifterne i pkt. 5.4. vedrørende taget, gælder for køretøjer med oplukkeligt tag, når taget er i lukket stilling. ◄ 5.5.1.2. Derudover skal åbnings- og betjeningsapparaterne: 5.5.1.2.1. være af en sådan beskaffenhed og udformning, at de i videst muligt omfang udelukker ufrivillig eller ubelejlig brug; 5.5.1.2.2. ►M1 deres overflade skal afsluttes med afrundede kanter, hvis krumningsradier ikke er mindre end 5 mm; ◄ 5.5.1.2.3. være anbragt i hvilestilling i områder, som ikke kan berøres af en kugle med en diameter på 165 mm. Hvis denne bestemmelse ikke kan overholdes, skal åbnings- og betjeningshåndtagene i hvilestilling enten være helt forsænkede eller være af en sådan beskaffenhed og udformning at fremspringet under påvirkning af en kraft på 37,8 daN i den anslagsretning, der er defineret i bilag III ved tangenten til hovedets bane, formindskes til højst 25 mm jævnfør bilag V, i forhold til den overflade på hvilken indretningerne er anbragt, eller disse indretninger skal løsnes; i sidste tilfælde må der ikke være efterladt farlige fremspring. ▼M2 5.5.2. Elektrisk drevne oplukkelige tagsystemer 5.5.2.1. Derudover skal elektrisk drevne oplukkelige tagsystemer og betjeningsanordningerne dertil opfylde forskrifterne i punkt 5.8 ▼B 5.6. ►M1 Køretøjer af type cabriolet ◄ 5.6.1. ►M1 Hvad angår køretøjer af type cabriolet gælder forskrifterne i punkt 5.4. kun for undersiden af sikkerhedsbøjlernes øvre dele og den øvre del af forruderammerne i alle dens normale brugspositioner. Det system af sammenfoldelige stænger og disses ledmekanismer, som bærer et ikke hårdt tag, må ikke have nogen farlige ujævnheder eller skarpe kanter, som vender bagud eller nedad, foran eller over passagerpladserne. ◄ ▼M1 ————— ▼B 5.7. ►M1 Sædebagsiderne forankret på køretøjet ◄ 5.7.1. Forskrifter 5.7.1.1. Overfladen af sædebagsiderne må ikke frembyde hverken farlige ujævnheder eller skarpe kanter, som kan forøge risikoen for eller farligheden af passagerernes beskadigelser. 5.7.1.2. Med forbehold af betingelserne i punkterne 5.7.1.2.1, 5.7.1.2.2 og 5.7.1.2.3 skal den del af forsædets ryglæn som befinder sig i hovedets anslagsområde, defineret i bilag II være i stand til at optage energien som beskrevet i bilag III. For at bestemme hovedets anslagsområde skal forsæderne, hvis de er regulerbare, være i den bageste kørestilling og sædernes indstillelige ryglæn indstillet på den hældning, der er så tæt som muligt ved 25° medmindre fabrikanten angiver noget andet. 5.7.1.2.1. Ved adskilte forsæder strækker anslagsområdet for bagsædepassagerernes hoveder sig over 10 cm på hver side af sædets midterlinje på den bageste øvre del af ryglænet. 5.7.1.2.1.a ( 5 ) Ved sæder forsynet med nakkestøtte skal hvert forsøg udføres med nakkestøtten i laveste position og på et punkt der befinder sig på den lodrette linje, der går gennem nakkestøttens centrum. 5.7.1.2.1.b ( 6 ) For en sædekonstruktion der anvendes i flere karosserityper skal anslagsområdet bestemmes i et køretøj af en type hvor den bageste kørestilling findes at være den ugunstigste blandt de typer, der kommer i betragtning; det anslagsområde, der bestemmes på denne måde vil blive anset for tilfredsstillende for de andre typer. 5.7.1.2.2. Ved udelte forsæder omfatter anslagsområdet punkterne imellem de lodrette langsgående planer som ligger i en afstand af 10 cm udenfor aksen af hver af de forudsete yderpladser. Aksen for hver yderplads på et sammenhængende forsæde skal angives af fabrikanten. 5.7.1.2.3. ►M1 I hovedets anslagsområde uden for de grænser, der er fastsat i punkterne 5.7.1.2.1. til 5.7.1.2.2. skal sædets bærende dele polstres for at undgå hovedets direkte kontakt med dele af konstruktionen, som i disse områder skal have en krumningsradius på mindst 5 mm. Disse dele anses alternativt for tilfredsstillende, hvis de kan bestå de prøver for optagelse af energi, som er specificeret i bilag III. ◄ 5.7.2. ►M1 Nævnte forskrifter gælder hverken for de bageste bagsæder eller for sæder der vender sidelæns eller bagud, eller forsæder med ryggen mod hinanden eller klapsæder. Når sæderne, nakkestøtterne og deres støtter omfatter dele, der er dækket af et materiale med en hårdhed på under 50 shore A, gælder ovennævnte forskrifter, med undtagelse af de, der vedrører energiabsorption jævnfør bilag III, kun for de hårde dele. ◄ ▼M2 5.8. Elektrisk drevne ruder, oplukkelige tagsystemer og adskillelser 5.8.1. Nedenstående krav til elektrisk drevne ruder, oplukkelige tagsystemer og adskillelser tager sigte på at mindske faren for personskade som følge af utilsigtet aktivering eller fejlbetjening. 5.8.2. Normale brugskrav Bortset fra de tilfælde, der er omhandlet i punkt 5.8.3, må elektrisk drevne ruder, oplukkelige tagsystemer og adskillelser kun kunne lukkes, når en eller flere af følgende betingelser er opfyldt: 5.8.2.1. når tændingsnøglen er anbragt i tændingslåsen i en hvilken som helst anvendelsesposition 5.8.2.2. ved muskelkraft alene, uden hjælp fra køretøjets elektriske system 5.8.2.3. ved kontinuerlig aktivering udefra ved hjælp af et låsesystem 5.8.2.4. i tidsrummet fra det øjeblik, hvor tændingen er slået fra og/eller nøglen er fjernet, til det øjeblik, hvor en af de to fordøre er åbnet så meget, at fører eller passager kan stige ud 5.8.2.5. når lukkebevægelsen for elektrisk drevet rude, oplukkeligt tagsystem eller adskillelse begynder fra en åbning på højst 4 mm 5.8.2.6. når en elektrisk drevet rude i en dør uden vinduesramme lukker automatisk som følge af, at døren lukkes. I så fald må den største åbning som defineret i punkt 2.13, inden ruden lukkes, højst være 12 mm 5.8.2.7. lukning ved kontinuerlig aktivering af en fjernbetjeningsenhed er tilladt under én af følgende forudsætninger: 5.8.2.7.1. fjernbetjeningsanordningen må ikke kunne lukke elektrisk drevne ruder, oplukkelige tagsystemer eller adskillelser fra en afstand af mere end 11 m fra køretøjet 5.8.2.7.2. fjernbetjeningsanordningen må ikke kunne lukke elektrisk drevne ruder, oplukkelige tagsystemer eller adskillelser: — hvis der mellem anordningen og køretøjet findes en uigennemsigtig flade, — og — hvis afstanden mellem fjernbetjeningsanordningen og køretøjet er større end 6 m. 5.8.2.8. Lukning ved et enkelt tryk er kun tilladt for elektrisk drevet rude i førersiden og oplukkelige tagsystemer, og kun når tændingen er slået til. 5.8.3. Automatisk genåbning 5.8.3.1. Ingen af kravene i punkt 5.8.2 gælder, hvis elektrisk drevne ruder, oplukkelige tagsystemer og adskillelser er forsynet med automatisk genåbning. 5.8.3.1.1. Anordningen skal genåbne ruden, tagsystemet eller adskillelsen, inden klemmekraften har nået en værdi på 100 N, inden for en åbning på 200 mm til 4 mm over overkanten på en rude eller adskillelse, foran forkanten på et skydetag eller ved bagkanten på et vippetag. 5.8.3.1.2. Ved en sådan automatisk genåbning skal ruden, taget eller adskillelsen bevæge sig til en af følgende stillinger: 5.8.3.1.2.1. En stilling, hvor en halvstiv cylinderformet stang med en diameter på 200 mm kan anbringes i åbningen med samme berøringspunkter som benyttes til bestemmelse af genåbningsegenskaberne i punkt 5.8.3.1.1. 5.8.3.1.2.2. En stilling, som mindst svarer til stillingen, inden lukningen påbegyndtes. 5.8.3.1.2.3. En stilling, der er mindst 50 mm mere åben end stillingen, da genåbningen påbegyndtes. 5.8.3.1.2.4. Den største åbningsvinkel for vippetag. 5.8.3.1.3. Kontrol af elektrisk drevne ruder, oplukkelige tagsystemer og adskillelser med automatisk genåbning foretages ved, at der indføres et måleinstrument eller en prøvestang i åbningen inde fra køretøjet eller — for adskillelser — fra den bageste del af passagerkabinen på en sådan måde, at stangens cylindriske overflade er i berøring med en hvilken som helst del af køretøjet, som udgør afgrænsningen af vinduet, tagåbningen eller adskillelsen. Måleinstrumentets forhold mellem kraft og deformation må højst være 10 N/mm. Prøvestangens placering (som normalt er vinkelret på ruden, taget eller adskillelsen) er vist i tillæg 3, figur 1. 5.8.4. Placering og betjening af afbryder 5.8.4.1. Afbrydere til elektrisk drevne ruder, oplukkelige tagsystemer og adskillelser skal være anbragt og kunne betjenes på en sådan måde, at der er mindst mulig fare for utilsigtet lukning. Lukning må kun kunne ske ved kontinuerlig påvirkning af afbryderen, undtagen i de af punkt 5.8.2.6, 5.8.2.8 og 5.8.3 omfattede tilfælde. 5.8.4.2. Alle afbrydere til bageste sideruder, oplukkelige tagsystemer og adskillelser, som er beregnet til at skulle betjenes af passagerer bag i køretøjet, skal kunne afbrydes med en afbryder, som betjenes af føreren og er anbragt foran et lodret tværplan gennem forsædernes R-punkter. Førerafbryderen kan udelades, hvis bageste sideruder, oplukkelige tagsystemer eller adskillelser er udstyret med automatisk genåbning. Hvis førerafbryderen imidlertid forefindes, må den ikke kunne blokere den automatiske genåbning. Førerafbryderen skal placeres således, at risikoen for utilsigtet aktivering reduceres til et minimum. Den mærkes med det symbol, der er vist i tillæg 4. 5.8.5. Beskyttelsesanordninger Anordninger til beskyttelse af det elektriske system i tilfælde af overbelastning eller blokering skal reaktiveres automatisk, når afbryderen til ruder, oplukkeligt tagsystem eller adskillelse aktiveres. 5.8.6. Anvisninger i instruktionsbog 5.8.6.1. I køretøjets instruktionsbog skal der være tydelige anvisninger om elektrisk drevne ruder, oplukkelige tagsystemer og adskillelser, bl.a. følgende: 5.8.6.1.1. forklaring af eventuelle følger (fastklemning) 5.8.6.1.2. brug af førerafbryderen 5.8.6.1.3. en ADVARSEL om farerne — især for børn — ved ukorrekt brug/aktivering af elektrisk drevne ruder, oplukkelige tagsystemer og adskillelser. Oplysningerne skal omfatte førerens ansvar, herunder anvisninger for passagererne, og en anbefaling om kun at forlade køretøjet, hvis nøglen er taget ud af tændingslåsen 5.8.6.1.4. en ADVARSEL om at udvise særlig forsigtighed ved brug af fjernbetjeningen (jf. punkt 5.8.2.7), f.eks. kun at aktivere den, når køretøjet er fuldt synligt, så det er sikkert, at ingen kan komme i klemme i elektrisk drevne ruder, oplukkelige tagsystemer eller adskillelser. ▼M1 ►M2 5.9. ◄ Andet udstyr, som ikke er nævnt. ▼B ►M2 5.9.1. ◄ Forskrifterne i punkt 5 finder anvendelse på udstyr, der ikke er omtalt i de foregående punkter, og som kan rammes af passagererne efter de fremgangsmåder der er foreskrevet i punkterne 5.1 til 5.7 alt efter hvor udstyret er anbragt. Når de dele af dette udstyr, som kan rammes, er fremstillet af et materiale med en hårdhed under 50 shore A anbragt på en hård støtte, finder forskrifterne kun anvendelse på de hårde støtter.